Temeljem članka 179. točke 1., i članka 184. Zakona o zaštiti i spašavanju ljudi i materijalnih dobara od prirodnih i drugih nesreća („Službene novine Federacije BiH“ broj: 39/03, 22/06 i 42/10),  članka 32a. stavka 2. i članka 33. Uredbe o jedinstvenoj metodologiji za procjenu šteta od prirodnih i drugih nesreća ("Službene novine Federacije BiH", broj: 75/04, 38/06, 52/09, 56/09 i 36/14), članka 39. i 103. Statuta Općine Kiseljak (''Službeni glasnik Općine, broj: 03/2009 ), a na prijedlog Službe za  civilnu zaštitu, Načelnik Općine Kiseljak,  d o n o s i

       P R A V I L N I K

o procedurama, uvjetima, kriterijima i prioritetima za dodjelu jednokratne materijalne pomoći u saniranju šteta nastalih prirodnom i drugom nesrećom
I – OSNOVNE ODREDBE
Članak 1.

Ovim Pravilnikom utvrđuju se procedure, uvjeti, kriteriji i prioriteteti za dodjelu jednokratne materijalne pomoći u saniranju šteta nastalih prirodnom i drugom nesrećom na području općine Kiseljak uređuju druga pitanja od značaja za sanaciju šteta nastalih djelovanjem prirodne i druge nesreća na području općine Kiseljak.
Članak 2.

Osiguranje  sredstava za sanaciju šteta, u skladu sa materijalnim mogućnostima Općine Kiseljak, osigurava se iz:
1) Proračuna Općine Kiseljak, koja se osiguravaju u skadu sa odredbama članka 179. točka 1. Zakona o zaštiti i spašavanju ljudi i materijalnih dobara od prirodnih i drugih nesreća (''Službene novine Federacije BiH'', br. 39/03, 22/06 i 43/10),
2) Iz sredstava koja pripadaju Općini na temelju članka 180. Zakona o zaštiti i spašavanju i to najviše u iznosu do 40% sredstava, prikupljenim tokom tekuće godine, ukoliko se ne raspolaže drugim sredstvima za ove namjene, kako je to predviđeno Odlukom o uslovima i načinu korištenja sredstava ostvarenim temeljem posebne naknade za zaštitu od prirodnih i drugih nesreća (''Službene novine Federacije BiH'', br.46/05, 61/07, 4/12 i 80/13),
3) Pomoći dodjeljene od strane viših nivoa vlasti po ovom osnovu i drugih sredstava, koja se mogu koristiti za ove namjene.
Članak 3.
O raspodjeli sredstava predviđenih u članku 2. ovog Pravilnika odlučuje i to:
· Općinski načelnik o sredstvima pod točkom 1) i 3) stavak 1. članak 2. ovog Pravilnika,

· Općinski stožer civilne zaštite Općine Kiseljak (u daljem tekstu Općinski stožer) o sredstvima iz točke 2) stavak 1. članak 2. ovog Pravilnika.

Tijela iz stavka 1. ovog članka raspodjeljuju sredstva na prijedlog Općinskog povjerenstva za procjenu šteta (u daljem tekstu Općinsko povjerenstvo), na način predviđen ovim Pravilnikom.
II 
PROCEDURE PODNOŠENJE PRIJAVE ZA SANACIJU ŠTETA
Članak 4.

Fizička i pravna lica na propisanom obrascu PR-Š, koji se nalazi na web stranici Općine Kiseljak, podnose prijavu o šteti na materijalnim dobrima od prirodnih i drugih nesreća Općinskom povjerenstvu za procjenu šteta u roku od osam (8) dana od dana nastanka prirodne i druge nesreće.

Zahtjev za saniranje posljedica nastalih djelovanjem prirodne ili druge nesreće mogu podnjeti fizička, pravna lica i mjesna područja ukoliko se radi o prouzrokovanim štetama na infrastrukturi tog mjesnog područja u roku od 15 dana od dana procjenene štete od strane Općinskog povjerenstva za procjenu šteta.
Članak 5.

Zahtjev se podnosi samo u slučaju kada fizička i pravna lica nisu u mogućnosti svojim sredstvima izvršiti finaciranje svih radnji na otklanjanju nastalih posljedica, koje su neophodne za stvaranje temeljnih uvjeta  za život i rad svoje obitelji i obavljanja djelatnosti, a mjesna područja, ukoliko je prirodna ili druga nesreća prouzročila  štete na infrastrukturi ili većem broju  materijalnih dobara u domaćinstavima, pravnima licima, koje onemogućuju odvijanje temeljnih uvjeta za život i rad na području tog mjesnog područja.
Zahtjev iz stavka 1. ovog članka za fizička i pravna lica podnosi se na Protokolu Općine Kiseljak i sadrži slijedeće podatke:

1) osobne podatke:

· ako se radi o fizičkom licu: ime i prezime, adresu stanovanja, broj telefona, broj osobne karte i broj žiro-računa,
·  ako se radi o pravnom licu: naziv pravnog lica/poslovne jedinice, oblik organiziranja, identifikacijski broj (ID broj), ime i prezime vlasnika/generalnog zastupnika, adresa, broj telefona, broj žiro-računa;

2) vrsta prirodne ili druge nesreće koja je prouzrokovala štetu, datum nastanka i kratak opis dešavanja prirodne ili druge nesreće;

3) vrsta dobra zahvaćena prirodnom ili drugom nesrećom, izražena mjernim pokazateljima:

4) dokaz o podnošenju prijave za procjenu šteta u roku od osam (8) dana od dana nastanka prirodne nesreće;

5) dokaz  o procjenjenoj šteti od strane Općinskog povjerenstva  za procjenu šteta;

6) konkretni zadaci, odnosno namjena za čiju se sanaciju pomoć traži;

7) vrsta/iznos pomoći koja se traži 
8) dokaz o vlasništvu/posjedu, građevinskoj dozvoli (ako se radi o nekretninama)
9) fotodokumentacija.

Zahtjev iz stavka 1. ovog članka koje podnose ovlašteni predstavnici mjesnih područja podnosi se na Protokolu Općine Kiseljak i sadrži slijedeće podatke:

1) poimenično nabrojana lica, sa podacima navedenim u točki 1. stavak 2. ovog članka.,
2) za dobra u vlasništu Općine, navodi se:

· vrsta prirodne ili druge nesreće koja je prouzrokovala štetu, datum nastanka i kratak opis dešavanja prirodne ili druge nesreće;

·  je li  došlo do stanja proglašenje prirodne ili druge nesreće, 

· vrsta dobra, vrsta oštećenja i prijedlog sanacije, izražen mjernim pokazateljima.
3) fotodokumentacija.

Članak 6.
Zahtjev mora biti svojeručno potpisan od ovlaštenog podnositelja zahtjeva sa vidljivo utisnutim pečatom ukoliko se radi o pravnom licu.
Uz zahtjev se prilaže  potrebna dokumentacija, kojom se dokazuje ispunjavanje uslova i kriterija za dodjelu jednokratne materijalne pomoći, a dokaz pod točkom 4) i 5) stavka 2. članka 5. i stavka 3. točka 2) alineja 2. članka 5., podnositelj ukoliko ne priloži, Općinsko povjerenstvo za procjenu šteta pribavlja po službenoj dužnosti. 

Članak 7.
Općinsko povjeresntvo nakon izrade izvješća  o procjenjenoj šteti ili nakon sagledavanja cjelokupnog stanja procjene štete na području općine Kiseljak, a prije donošenja izvješća o procjeni šteta, može uputiti prijedlog za saniranje štetnih posljedica nadležnim tijelima iz članka 11. ovog Pravilnika, a pridržavajući se opisanih kriterija za dodjelu materijalne pomoći za saniranje šteta u ovom Pravilniku.

Izuzetno, u cilju poduzimanja odgovarajućih hitnih mjera na zbrinjavanju ljudi i materijalnih dobara, u toku djelovanja prirodne i druge nesreće, odnosno ako okolnosti zahtjevaju hitno reagiranje, Općinski načelnik na prijedlog Službe za civilnu zaštitu ili Općinskog stožera civilne zaštite može dodjeliti finacijsku pomoć ili pomoć u hrani, odjeći, obući ili drugim neophodnim stvarima za život najugroženijim građanima i pravnim licima od djelovanja prirodne ili druge nesreće bez provedenog postupka procjenjivanja štete na materijalnim i dugim dobrima i bez podnesene prijave o šteti na materijalnim dobrima, a u skadu sa opisanim kriterijima u ovom Pravilniku.

O svim vidovima dodjeljene pomoći, upoznaje se Općinski štab na prvoj narednoj sjednici.
III
KRITERIJI ZA DODJELU MATERIJALNE POMOĆI ZA SANIRANJE ŠTETA
Članak 8.
Materijalna pomoć za saniranje šteta, koje su nastale djelovanjem prirodne ili druge nesreće može se dodjeljivati onda kada se utvrdi da su štete velike, da građani i pravna lica na čijoj imovini je šteta nastala svojim sredstvima ne mogu sanirati sve štete, a nastala šteta je takve vrste, koja onemogućava normalan život i rad ljudi na  pogođenim materijalnim dobrima, a radi se o nužnim materijalnim dobrima i infrastrukturi pa je njihovo saniranje neophodno u što kraćem roku.
Visina jednokratnih pomoći zavisit će od raspoloživih financijskih sredstava, koja Općina Kiseljak izdvaja za pomoć saniranja šteta, a kretat će se prema utvrđenom  godišnjem financijskom planu korištenja novčanih sredstava, kojeg donosi općinski Stožer civilne zaštite Općine Kiseljak, vezan za zaštitu i spašavanje ljudi i materijalnih dobara od prirodnih i drugih nesreća. 

Visina jednokratne novčane pomoći po ovom Pravilniku ne može biti manja od 50,00 konvertibilnih maraka, niti veća od 2.000,00 konvertibilnim maraka za fizička, odnosno ne veća od  5.000,00 konvertibilnih maraka za pravna lica.

Visinu jednokratne pomoći pojedinačno će predlagati Povjerenstvo za procjenu šteta u zavisnosti od utvrđenih kriterija u članku 8. i 9. Pravilnika za dodjelu jednokratnih materijalnih pomoći.
                                                                       Članak 9.

Prilikom utvrđivanja prijedloga za dodjelu materijalne pomoći za saniranje šteta nastalih djelovanjem prirodne ili druge nesreće. Općinsko povjerenstvo u obzir naročito uzima slijedeće podatke:
1) posljedice po ljude, odnosno  je li bilo ljudskih žrtava, povrijeđenih ili oboljelih;

2) štetne posljedice po uništetena ili oštećena materijalna dobra;

3) visina pričinjene štete iskazane finacijskim pokazateljima;
4) ekonomsko stanje, domaćinsta ili pravnog lica;
5) i druge podatke relevantne za sagledavanje stvarnog i potpunog stanja.

Općinsko povjerenstvo procjenu podataka iz stavka 1. ovog članka vrši u skladu sa kriterijima iz članka 8. ovog Pravilnika.
Članak 10.

Prilikom utvrđivanja prijedloga za dodjelu materijalne pomoći za saniranje šteta u obzir se ne uzimaju slijedeće štete i to:
1) štete koje nastanu od prirodnih ili drugih nesreća zbog dotrajalosti ili istrošenosti ili neadekvatnog održavanja materijalnog dobara; 
2) štete koje nastanu od prirodnih ili drugih nesreća zbog nepoduzimanja propisanih mjera zaštite i spašavanja ili zbog krajnjeg nemara ili je šteta izazvana namjerno;

3) štete na dugogodišnjim nasadima (voćnjaci i vinogradi), osim u godini štete;

4) šteta koja nije prijavljena po postupku i roku predviđenim ovim Pravilnikom;

5) štete na objektima, koji su izgrađeni bez građevinske dozvole.
Članak 11.

Općinsko povjeresntvo utvrđeni prijedlog za dodjelu materijalne pomoći dostavlja na odlučivanje nadležnom tijelu iz članka 3. ovog Pravilnika, a po isteku predviđenog roka iz članka 4. ovog Pravilnika i to:


1) ako se materijalna pomoć dodjeljuje iz sredstava predviđenih u članku 2. točka 1) i 3), prijedlog za dodjelu te pomoći dostavlja se načelniku Općine;

2) ako se materijalna pomoć dodjeljuje iz sredstava predviđenih u članku 2. točka 2), prijedlog odluke za dodjelu te pomoći dostavlja se Općinskom stožeru.
III PRIORITETI ZA DODJELU JEDNOKRATNE POMOĆI

Članak 12.

Dodjela pomoći građanima i pravnim licima za saniranje šteta na materijalnim dobrima nastalih djelovanjem prirodnih i drugih nesreća priroritetno se izvršava u skladu sa materijalnim mogućnostima Općine Kiseljak:

1) kad je nadležni organ donio odluku o proglašenju stanja prirodne ili druge nesreće na području cijele općine Kiseljak ili njenog dijela,
2) ako je prirodna ili druga nesreća takvih razmjera da je pomoć neophodna radi poduzimanja određenih mjera za stvaranje osnovnih uslova za život i rad ljudi na tom području ili radi sprečavanja širenja prirodne ili druge nesreće.
Izuzetno, dodjela sredstava pomoći za saniranje šteta na materijalnim ili drugim dobrima nastalih djelovanjem prirodne ili druge nesreće, može se vršiti i kad nije proglašeno stanje prirodne ili druge nesreće u skladu sa točkom 2) stavka 1. ovog članka i u skladu sa materijalnim mogućnostima Općine Kiseljak.
IV
OBAVEZE LICA KOJIMA JE DODJELJENA POMOĆ ZA SANACIJU ŠTETE
Članak 13.
Sredstva koja su dodjeljena u vidu jednokratne materijalne pomoći mogu se koristiti samo za namjene koje su navedene u rješenju o dodjeli te pomoći i za njihovo namjensko korištenje odgovaraju organi iz članka 3. ovog Pravilnika.

Općinsko povjerenstvo prati dodjeljenu jednokratnu materijalnu pomoć i o tome izvještava tijela iz članka 3. ovog Pravilnika u roku od tri (3) mjeseca od dana dodjeljene matrijalne pomoći, odnosno utroška dodjeljene materijalne pomoći.
V
PRELAZNE I ZAVRŠNE ODREDBE

Članak 14.

Jednokratna materijalna pomoć dodjeljivat će se u skladu sa materijalnim mogućnostima Općine Kiseljak, prema utvrđenom  godišnjem financijskom planu korištenja novčanih sredstava, kojeg donosi Općinski Stožer civilne zaštite Općine Kiseljak, vezan za zaštitu i spašavanje ljudi i materijalnih dobara od prirodnih i drugih nesreća.  
Ako općinsko povjerenstvo za procjenu šteta utvrdi, da iz svojih izdvojenih novčanih sredstava za namirenje šteta ne može izvršiti saniranje šteta nastalih od prirodnih i drugih nesreća važnih za za stavaranje temeljnih (neophodnih) uvjeta za život ljudi na ugroženom području, predlaže načelniku općine Kiseljak da uputi zahtjev za financijsku pomoć Vladi KSB/SBK  i Vladi F BiH.
Ukoliko Vlada KSB/SBK  i Vada F BiH odobre određena financijska sredstva kao pomoć za saniranje šteta, ista će se rasporediti prema odredbama ovog pravilnika.
Za pravna i fizička lica kojima je dodjeljena jednokratna materijalna pomoć iz sredstava iz članka 2. stavak 1. točka 1.) i 3.) , Općinski načelnik donijeti će rješenje.
Za pravna i fizička lica kojima je dodjeljena jednokratna materijalna pomoć iz sredstava iz članka 2. stavak 1. točka 2), Općinski stožer donijeti će odluku.

Članak 15.

Sve što nije regulirano ovim Pravilnikom i za njegovu pravilnu primjenu, primjenjivat će se odredbe  Zakona o zaštiti ljudi i materijalnih dobara  (''Službene novine Federacije BiH'', br. 39/03, 22/06 i 43/10'') i Uredbe o jedinstvenoj metodologiji za procjenu šteta od prirodnih i drugih nesreća ( „Sl. novine FBiH“, br. 75/04, 38/06, 52/09, 56/09 i 36/14).
Članak  16.
Ovaj Pravilnik stupa na snagu narednog dana od dana donošenja i isti će se objaviti u Službenom glasniku Općine Kiseljak.

